**ELŐTERJESZTÉS**

**Szombathely Megyei Jogú Város Közgyűlésének 2025. május 29-i ülésére**

**Javaslat Szombathely Megyei Jogú Város Önkormányzata tulajdonában lévő gazdasági társaságokkal kapcsolatos döntések meghozatalára**

**I. Javaslat a Savaria Turizmus Nonprofit Kft. 2024. évi beszámolójának elfogadására**

Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdés a) pont al) alpontja alapján a többségi tulajdonú önkormányzati gazdasági társaságoknál a számviteli törvény szerinti beszámoló elfogadása a Közgyűlés kizárólagos hatáskörébe tartozik.

A Savaria Turizmus Nonprofit Kft. nettó árbevétele a 2024. évben 90.343 eFt volt. Egyéb bevétel sorát képezte a Szombathely Megyei Jogú Város Önkormányzatától kapott működési támogatás, további programok, projektek támogatása, és az egyéb bevételek, amelyek összege 193.386 eFt volt.

Az anyagjellegű ráfordítások összege 172.758 eFt, a személyi jellegű ráfordítások összege pedig 66.568 eFt volt. Értékcsökkenési leírásként a beszámolóban 8.806 eFt, egyéb ráfordítások összegeként 2.236 eFt szerepel.

A pénzügyi műveletek eredménye 1.884 eFt volt. Továbbá a Kft.-t 3.189 eFt adófizetési kötelezettség terhelte.

Összességében a társaság 2024. évi beszámolója 175.690 eFt mérlegfőösszeget és 32.056 eFt adózott eredményt mutat (2023. évi eredmény 18.528 eFt volt).

A Kft. által elkészített beszámoló az előterjesztés 1. számú melléklete.

A felügyelőbizottság a társaság 2024. évi beszámolóját elfogadta.

**II. Javaslat a Fedett Uszoda és Termálfürdő Házirendjének elfogadására**

A VASIVÍZ ZRt. az elmúlt évek üzemeltetői tapasztalatai alapján felülvizsgálta a Fedett Uszoda és Termálfürdő Házirendjét, amely az Önkormányzat és a VASIVÍZ ZRt. között, a Fedett Uszoda és Termálfürdő üzemeltetésére kötött működtetési és támogatási szerződés melléklete. A szerződés 9.8. pontja szerint a házirend módosítását előzetesen jóvá kell hagynia a tulajdonos önkormányzatnak.

A Fedett Uszoda és Termálfürdő módosított Házirendje az előterjesztés 2. számú melléklete.

**III. Javaslat a SZOVA Szállodaüzemeltető Kft. kisebbségi üzletrészének megvásárlására vonatkozó adásvételi szerződés jóváhagyására**

2025. áprilisában a SZOVA Szállodaüzemeltető Kft. kisebbségi tulajdonosának képviselőjétől, a Hotel&More Group vállalatcsoport vezérigazgatójától hivatalos megkeresés érkezett, amelyben kezdeményezte, hogy a SZOVA Nonprofit Zrt. vásárolja meg a Service 4 You Szálloda Befektető Zrt. 25%-os tulajdonrészét. A részesedés névértéke 12,5 millió forint.

A Közgyűlés 117/2025. (IV. 30.) Kgy. számú határozatában javasolta a SZOVA Szállodaüzemeltető Kft. taggyűlésének, hogy fogadja el a Service 4 You Szálloda Befektető Zrt. ajánlatát és a SZOVA Nonprofit Zrt. névértéken vásárolja meg a társaságtól a SZOVA Szállodaüzemeltető Kft. 25 %-os üzletrészét.

A Közgyűlés felkérte a SZOVA Nonprofit Zrt. vezérigazgatóját, hogy a készítse elő az üzletrész adásvételi szerződés tervezetét és terjessze azt jóváhagyásra a Közgyűlés elé.

A Service 4 You Szálloda Befektető Zrt. és a SZOVA Nonprofit Zrt. közötti üzletrész-adásvételi szerződés az előterjesztés 3. számú mellékletét képezi.

Kérem a Tisztelt Közgyűlést, hogy az előterjesztésben foglaltakat megtárgyalni, és a határozati javaslatokat elfogadni szíveskedjék.

**Szombathely, 2025. május 21.**

**/: Dr. Nemény András :/**

**I.**

**Határozati javaslat**

**……/2025. (V. 29.) Kgy. sz. határozat**

1./ Szombathely Megyei Jogú Város Közgyűlése a **Savaria Turizmus Nonprofit Kft**.-nek a számvitelről szóló 2000. évi C. törvény 4. § (1) bekezdése alapján elkészített 2024. évi beszámolóját

**175.690** **eFt mérlegfőösszeggel**

**32.056 eFt adózott eredménnyel**

elfogadásra javasolja a társaság taggyűlésének.

2./ A Közgyűlés javasolja a társaság taggyűlésének az adózott eredmény, 32.056 eFt eredménytartalékba helyezését.

3./ A Közgyűlés felhatalmazza a polgármestert, hogy a fenti döntést a társaság taggyűlésén képviselje.

**Felelős:** Dr. Nemény András polgármester

Horváth Soma alpolgármester

Dr. Károlyi Ákos jegyző

(A végrehajtásért felelős:

Dr. Gyuráczné dr. Speier Anikó, a Városüzemeltetési és Városfejlesztési Osztály vezetője

Stéger Gábor, a Közgazdasági és Adó Osztály vezetője

Grünwald Stefánia, a társaság ügyvezetője)

**Határidő:** a társaság taggyűlése

**II.**

**Határozati javaslat**

**……/2025. (V. 29.) Kgy. sz. határozat**

Szombathely Megyei Jogú Város Közgyűlése a Fedett Uszoda és Termálfürdő Házirendjét az előterjesztés 2. számú mellékletét képező tartalommal megegyezően jóváhagyja.

**Felelős:**  Dr. Nemény András polgármester

Horváth Soma alpolgármester

Dr. Károlyi Ákos jegyző

(A végrehajtásért:

Dr. Gyuráczné dr. Speier Anikó, a Városüzemeltetési és Városfejlesztési Osztály vezetője

Krenner Róbert, a társaság vezérigazgatója)

**Határidő:** azonnal

**III.**

**Határozati javaslat**

**……/2025. (V. 29.) Kgy. sz. határozat**

1./ Szombathely Megyei Jogú Város Közgyűlése a SZOVA Szállodaüzemeltető Kft. kisebbségi üzletrészének megvásárlására vonatkozó adásvételi szerződés tervezetét az előterjesztés 3. számú mellékletével megegyező tartalommal jóváhagyja.

2./ A Közgyűlés felhatalmazza a SZOVA Nonprofit Zrt. Igazgatóságának elnökét az üzletrész-adásvételi szerződés aláírására.

**Felelős:** Dr. Nemény András polgármester

Dr. Horváth Attila alpolgármester

Dr. Károlyi Ákos jegyző

(A végrehajtásért:

Dr. Gyuráczné dr. Speier Anikó, a Városüzemeltetési és Városfejlesztési Osztály vezetője

Kovács Cecília, a társaság ügyvezetője

Dr. Károlyi Ákos, a SZOVA NZrt. Igazgatóságának elnöke)

**Határidő:** azonnal